02012O0013 — EL — 29.07.2017 — 001.001

Το κείμενο αυτό αποτελεί απλώς εργαλείο τεκμηρίωσης και δεν έχει καμία νομική ισχύ. Τα θεσμικά όργανα της Ένωσης δεν φέρουν καμία ευθύνη για το περιεχόμενό του. Τα αυθεντικά κείμενα των σχετικών πράξεων, συμπεριλαμβανομένων των προοιμίων τους, είναι εκείνα που δημοσιεύονται στην Επίσημη Εφημερίδα της Ευρωπαϊκής Ένωσης και είναι διαθέσιμα στο EUR-Lex. Αυτά τα επίσημα κείμενα είναι άμεσα προσβάσιμα μέσω των συνδέσμων που περιέχονται στο παρόν έγγραφο

Τροποποιείται από:

▼B

ΚΑΤΕΥΘΥΝΤΉΡΙΑ ΓΡΑΜΜΉ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ

της 18ης Ιουλίου 2012

σχετικά με το TARGET2-Securities

(αναδιατύπωση)

(ΕΚΤ/2012/13)

(2012/473/ΕΕ)

ΤΜΗΜΑ I

ΓΕΝΙΚΕΣ ΔΙΑΤΑΞΕΙΣ

Άρθρο 1

Αντικείμενο και πεδίο εφαρμογής

1. Το T2S βασίζεται σε μία ενιαία τεχνική πλατφόρμα που συσσωματώνεται με τα συστήματα διακανονισμού σε συνεχή χρόνο των κεντρικών τραπεζών. Αποτελεί υπηρεσία που παρέχει το Ευρωσύστημα στα ΚΑΤ και επιτρέπει τη διεκπεραίωση των βασικών εργασιών διακανονισμού συναλλαγών σε τίτλους σε χρήμα κεντρικής τράπεζας με παράδοση έναντι ταυτόχρονης πληρωμής, σε ουδέτερη και διασυνοριακή βάση.

2. Η παρούσα κατευθυντήρια γραμμή θεσπίζει τους κανόνες για την εσωτερική διακυβέρνηση του T2S. Καθορίζει επίσης τα κύρια χαρακτηριστικά του, προσδιορίζοντας τα καθήκοντα και τις αρμοδιότητες του συμβουλίου του T2S και των 4ΚΤ, καθώς και τις μεταξύ τους σχέσεις κατά τα στάδια καθορισμού των προδιαγραφών ανάπτυξης και λειτουργίας του T2S. Επίσης, καθορίζει τις βασικές αποφάσεις που λαμβάνει το διοικητικό συμβούλιο όσον αφορά το T2S. Η παρούσα κατευθυντήρια γραμμή θέτει εξάλλου τις βασικές αρχές για όλα τα ακόλουθα ζητήματα που αφορούν το T2S: α) το οικονομικό καθεστώς, τα δικαιώματα και τις διασφαλίσεις· β) τον καθορισμό των όρων πρόσβασης των ΚΑΤ στο T2S και διαμόρφωσης των συμβατικών σχέσεων με αυτά· γ) τους όρους αποδοχής της χρήσης νομισμάτων, πλην του ευρώ, για τους σκοπούς του T2S· δ) την ανάπτυξη του T2S.

Άρθρο 2

Ορισμοί

Για τους σκοπούς της παρούσας κατευθυντήριας γραμμής νοούνται ως:

▼M1

▼B

▼M1

«επιτροπή υποδομών αγοράς και πληρωμών» («Market Infrastructure and Payments Committee», εφεξής«MIPC») : η επιτροπή του Ευρωσυστήματος καθήκον της οποίας είναι να συνδράμει τα όργανα λήψης αποφάσεων του Ευρωσυστήματος στην εκπλήρωση του εκ του καταστατικού καθήκοντος του ΕΣΚΤ να προωθεί την ομαλή λειτουργία των συστημάτων πληρωμών, περιλαμβανομένων και ζητημάτων αδιάλειπτης λειτουργίας, ή του διαδόχου της.

▼B

ΤΜΗΜΑ II

ΔΙΑΚΥΒΕΡΝΗΣΗ ΤΟΥ T2S

Άρθρο 3

Επίπεδα εσωτερικής διακυβέρνησης

Η εσωτερική διακυβέρνηση του T2S εδράζεται σε τρία επίπεδα. Το επίπεδο 1 αναφέρεται στο διοικητικό συμβούλιο, το επίπεδο 2 στο συμβούλιο του T2S και το επίπεδο 3 στις 4ΚΤ.

Άρθρο 4

Το διοικητικό συμβούλιο

1. Το διοικητικό συμβούλιο είναι υπεύθυνο για τη διεύθυνση, την εν γένει διαχείριση και τον έλεγχο του T2S. Είναι επίσης υπεύθυνο για τη λήψη τελικών αποφάσεων όσον αφορά το T2S, ενώ αποφασίζει για την κατανομή των καθηκόντων που δεν έχουν ειδικώς ανατεθεί στα επίπεδα 2 και 3.

2. Ειδικότερα, το διοικητικό συμβούλιο έχει τις εξής αρμοδιότητες:

Άρθρο 5

Το συμβούλιο του T2S

Η σύνθεση και η αποστολή του συμβουλίου του T2S καθορίζονται στην απόφαση ΕΚΤ/2012/6. Το συμβούλιο του T2S είναι επιφορτισμένο με τα καθήκοντα που ανατίθενται στο επίπεδο 2 εντός του γενικού πλαισίου που καθορίζει το διοικητικό συμβούλιο.

Άρθρο 6

Οι 4ΚΤ

1. Οι 4 ΚΤ αναλαμβάνουν την ανάπτυξη και λειτουργία του T2S και ενημερώνουν το συμβούλιο του T2S σχετικά με την εσωτερική τους οργάνωση και τον καταμερισμό των εργασιών.

Ειδικότερα, οι 4ΚΤ εκτελούν τα ακόλουθα καθήκοντα:

2. Οι 4ΚΤ ευθύνονται από κοινού και εις ολόκληρον έναντι του Ευρωσυστήματος για την εκτέλεση των καθηκόντων τους. Η ευθύνη καλύπτει απάτη, δόλο και βαριά αμέλεια. Το καθεστώς ευθύνης εξειδικεύεται περαιτέρω στη συμφωνία επιπέδου 2—επιπέδου 3.

3. Η ανάθεση των ανωτέρω καθηκόντων από τις 4ΚΤ σε εξωτερικούς παροχείς ή η υπεργολαβική ανάθεσή τους διενεργείται με την επιφύλαξη της ευθύνης των 4ΚΤ έναντι του Ευρωσυστήματος και των άλλων φορέων συμμετοχής και υπό συνθήκες διαφάνειας έναντι του συμβουλίου του T2S.

Άρθρο 7

Σχέσεις με εξωτερικούς φορείς συμμετοχής

1. Η ►M1 AMI SeCo ◄ αποτελεί ένα φόρουμ επικοινωνίας και διάδρασης μεταξύ του Ευρωσυστήματος και εξωτερικών φορέων συμμετοχής. Η ►M1 AMI SeCo ◄ παρέχει συμβουλές στο συμβούλιο του T2S και σε εξαιρετικές περιπτώσεις μπορεί να θέτει ζητήματα υπ’ όψιν του διοικητικού συμβουλίου.

2. Της ►M1 AMI SeCo ◄ προεδρεύει ο πρόεδρος του συμβουλίου του T2S. Η σύνθεση και η αποστολή της καθορίζονται στο παράρτημα.

3. Η ►M1 AMI SeCo ◄ εκτελεί τα καθήκοντά της σύμφωνα με τον εσωτερικό κανονισμό που προετοιμάζει η ►M1 AMI SeCo ◄ και εγκρίνει το συμβούλιο του T2S.

4. Η διευθύνουσα ομάδα (CSG) είναι το όργανο διακυβέρνησης του T2S, το οποίο, σε σχέση με ένα σύνολο ζητημάτων που έχουν συνομολογηθεί στη συμφωνία-πλαίσιο, λαμβάνει αποφάσεις και διατυπώνει γνώμες για λογαριασμό των ΚΑΤ που έχουν υπογράψει τη συμφωνία-πλαίσιο. Η αποστολή της συμβουλευτικής ομάδας προσαρτάται στη συμφωνία-πλαίσιο.

5. Η διευθύνουσα ομάδα νομισμάτων εκτός ζώνης ευρώ (NECSG) είναι το όργανο διακυβέρνησης του T2S, το οποίο σε σχέση με ένα σύνολο ζητημάτων που έχουν συνομολογηθεί στη συμφωνία συμμετοχής νομίσματος, λαμβάνει αποφάσεις και διατυπώνει γνώμες για λογαριασμό των ΕθνΚΤ εκτός ζώνης ευρώ και των άλλων κεντρικών τραπεζών που έχουν υπογράψει τη συμφωνία συμμετοχής νομίσματος. Η αποστολή της διευθύνουσας ομάδας νομισμάτων εκτός ζώνης ευρώ προσαρτάται στη συμφωνία συμμετοχής νομίσματος.

6. Οι εθνικές ομάδες χρηστών αποτελούν ένα φόρουμ επικοινωνίας και διάδρασης με τους παροχείς και τους χρήστες των υπηρεσιών διακανονισμού τίτλων εντός της οικείας εθνικής αγοράς ενόψει της υποστήριξης της ανάπτυξης και εφαρμογής του T2S και αξιολόγησης του αντίκτυπού του στις εθνικές αγορές. Κατά κανόνα των εθνικών ομάδων χρηστών προεδρεύουν οι αντίστοιχες ΕθνΚΤ. Η σύνθεση και η αποστολή τους καθορίζονται στο παράρτημα.

Άρθρο 8

Χρηστή διακυβέρνηση

▼M1

1. Προς αποφυγή συγκρούσεων συμφερόντων μεταξύ της παροχής υπηρεσιών του T2S από το Ευρωσύστημα και των καθηκόντων επίβλεψης του Ευρωσυστήματος, οι κεντρικές τράπεζες του Ευρωσυστήματος διασφαλίζουν ότι:

▼B

2. Το συμβούλιο του T2S υπόκειται σε υποχρεώσεις υποβολής εκθέσεων, σε έλεγχο και επιθεώρηση, όπως ορίζεται στην παρούσα κατευθυντήρια γραμμή. Οι διαδικασίες επιθεώρησης που αφορούν την ανάπτυξη, τη λειτουργία και το κόστος του T2S κινούνται και η εν λόγω επιθεώρηση διενεργείται με βάση τις αρχές και τις ρυθμίσεις που διέπουν την πολιτική επιθεωρήσεων του διοικητικού συμβουλίου για το ΕΣΚΤ, όπως ισχύει κατά το χρόνο διενέργειας της σχετικής επιθεώρησης.

Άρθρο 9

Συνεργασία και ανταλλαγή πληροφοριών

1. Στη μεταξύ τους σχέση οι 4ΚΤ και το συμβούλιο του T2S συνεργάζονται, ανταλλάσσουν πληροφορίες και παρέχουν τεχνική και άλλη υποστήριξη κατά τη διάρκεια ανάπτυξης και λειτουργίας του T2S.

2. Οι 4ΚΤ, οι άλλες κεντρικές τράπεζες του Ευρωσυστήματος και το συμβούλιο του T2S ανταλλάσσουν αμέσως μεταξύ τους πληροφορίες για κάθε ζήτημα που θα μπορούσε να επηρεάσει ουσιωδώς την ανάπτυξη ή την κατασκευή και τη λειτουργία του T2S, καταβάλλουν δε προσπάθεια για το μετριασμό των σχετικών κινδύνων.

3. Το συμβούλιο του T2S υποβάλλει στο διοικητικό συμβούλιο σε τακτική βάση εκθέσεις σχετικά με την ανάπτυξη του προγράμματος T2S καθώς και για τη λειτουργία του T2S. Οι εν λόγω εκθέσεις αποστέλλονται στην EISC, η οποία μπορεί να παράσχει συμβουλές στα όργανα λήψης αποφάσεων της ΕΚΤ. Η ►M1 επιτροπή υποδομών αγοράς και πληρωμών (MIPC) ◄ λαμβάνει τις εκθέσεις για λόγους πληροφόρησης.

4. Το συμβούλιο του T2S γνωστοποιεί τις ημερήσιες διατάξεις, τις περιλήψεις και τα σχετικά έγγραφα των συνεδριάσεών του στα μέλη της ►M1 MIPC ◄ , προκειμένου αυτά να έχουν τη δυνατότητα να συνεισφέρουν στο έργο του σε περίπτωση ανάγκης.

5. Εφόσον κρίνεται απαραίτητο, το συμβούλιο του T2S μπορεί να ζητεί τη γνώμη οποιασδήποτε αρμόδιας επιτροπής του ΕΣΚΤ· αντίστοιχα, οποιαδήποτε τέτοια επιτροπή μπορεί να ζητεί τη γνώμη του εν λόγω συμβουλίου.

6. Οι 4ΚΤ υποβάλλουν τακτικά εκθέσεις για το πρόγραμμα T2S και για τη λειτουργία του T2S στο συμβούλιο του T2S.

7. Το περιεχόμενο και η αναλυτική διαδικασία όσον αφορά τις υποχρεώσεις υποβολής εκθέσεων του συμβουλίου του T2S και των 4ΚΤ καθορίζονται διεξοδικά στη συμφωνία επιπέδου 2—επιπέδου 3.

ΤΜΗΜΑ III

ΟΙΚΟΝΟΜΙΚΟ ΚΑΘΕΣΤΩΣ

Άρθρο 10

Πολιτική τιμολόγησης

Η πολιτική τιμολόγησης του T2S διέπεται από τις βασικές αρχές της μη κερδοσκοπικής λειτουργίας του, της πλήρους ανάκτησης του κόστους και της μη διάκρισης έναντι των ΚΑΤ.

Άρθρο 11

Μεθοδολογία κοστολόγησης και λογιστικής παρακολούθησης

1. Το T2S υπόκειται στην εφαρμογή της κοινής μεθοδολογίας κοστολόγησης του Ευρωσυστήματος και των διατάξεων της κατευθυντήριας γραμμής ΕΚΤ/2010/20, της 11ης Νοεμβρίου 2010, σχετικά με το νομικό πλαίσιο για τη λογιστική παρακολούθηση και την υποβολή χρηματοοικονομικών εκθέσεων στο ευρωπαϊκό σύστημα κεντρικών τραπεζών ( 2 ), εκτός εάν άλλως αποφασίζει το διοικητικό συμβούλιο.

2. Σε πολύ πρώιμο στάδιο το συμβούλιο του T2S εμπλέκει τις οικείες επιτροπές του ΕΣΚΤ/Ευρωσυστήματος στην αξιολόγηση της ορθής εφαρμογής:

Άρθρο 12

Οικονομικές ρυθμίσεις

1. Το συμβούλιο του T2S υποβάλλει στο διοικητικό συμβούλιο προτάσεις σχετικά με την προσαρμογή του οικονομικού καθεστώτος του T2S, που περιλαμβάνει τα έξοδα του T2S, ήτοι τα έξοδα των 4ΚΤ και της ΕΚΤ για την ανάπτυξη, συντήρηση και λειτουργία του T2S.

2. Η πρόταση περιλαμβάνει επίσης:

3. Το διοικητικό συμβούλιο αποφασίζει σχετικά με το οικονομικό καθεστώς του T2S.

Άρθρο 13

Πληρωμές

1. Στην ΕΚΤ τηρείται λογαριασμός του έργου T2S για το Ευρωσύστημα. Ο λογαριασμός του έργου T2S δεν έχει χαρακτήρα προϋπολογισμού, αλλά χρησιμοποιείται για τη συλλογή και διανομή όλων των προκαταβολών, δόσεων και αποπληρωμών που αφορούν το κόστος του T2S, καθώς και των δικαιωμάτων χρήσης του T2S.

2. Το συμβούλιο του T2S διαχειρίζεται το λογαριασμό του έργου T2S εκ μέρους του Ευρωσυστήματος. Με την επιφύλαξη της επικύρωσης και αποδοχής των παραδοτέων των 4ΚΤ, το συμβούλιο του T2S εγκρίνει την καταβολή των δόσεων στις 4ΚΤ, σύμφωνα με εγκεκριμένο από το διοικητικό συμβούλιο πρόγραμμα πληρωμών, όπως αυτό καθορίζεται στη συμφωνία επιπέδου 2—επιπέδου 3.

Άρθρο 14

Τα δικαιώματα του Ευρωσυστήματος στο T2S

1. Η επιχειρησιακή εφαρμογή T2S ανήκει εξ ολοκλήρου στο Ευρωσύστημα.

2. Για το σκοπό αυτόν οι 4ΚΤ χορηγούν στο Ευρωσύστημα τις απαιτούμενες άδειες σε σχέση με τα δικαιώματα πνευματικής ιδιοκτησίας, προκειμένου το Ευρωσύστημα να είναι σε θέση να παρέχει στα ΚΑΤ το πλήρες φάσμα των υπηρεσιών T2S σύμφωνα με τους εφαρμοστέους κανόνες, τα κοινά επίπεδα υπηρεσιών και επί ίσοις όροις. Οι 4ΚΤ αποζημιώνουν το Ευρωσύστημα για κάθε αξίωση που εγείρουν τρίτοι αναφορικά με την παραβίαση των ως άνω δικαιωμάτων πνευματικής ιδιοκτησίας.

3. Οι λεπτομέρειες που αφορούν τα δικαιώματα του Ευρωσυστήματος στο T2S συμφωνούνται μεταξύ των 4ΚΤ και του συμβουλίου του T2S βάσει της συμφωνίας επιπέδου 2—επιπέδου 3. Στην ίδια συμφωνία καθορίζονται και τα δικαιώματα των αρχών που έχουν υπογράψει συμφωνία συμμετοχής νομίσματος κατά τους ορισμούς του άρθρου 18.

ΤΜΗΜΑ IV

ΚΕΝΤΡΙΚΑ ΑΠΟΘΕΤΗΡΙΑ ΤΙΤΛΩΝ

Άρθρο 15

Κριτήρια πρόσβασης ΚΑΤ

1. Η πρόσβαση των ΚΑΤ στις υπηρεσίες του T2S γίνεται δεκτή υπό την προϋπόθεση ότι αυτά:

2. Οι κανόνες όσον αφορά τα κριτήρια πρόσβασης των ΚΑΤ τίθενται στην απόφαση ΕΚΤ/2011/20, της 16ης Νοεμβρίου 2011, σχετικά με τη θέσπιση λεπτομερών κανόνων και διαδικασιών εφαρμογής των κριτηρίων επιλεξιμότητας όσον αφορά την πρόσβαση κεντρικών αποθετηρίων τίτλων στις υπηρεσίες του TARGET2-Securities, ( 3 ) και ενσωματώνονται στις συμβατικές ρυθμίσεις μεταξύ των κεντρικών τραπεζών του Ευρωσυστήματος και των ΚΑΤ.

3. Η ΕΚΤ τηρεί στο δικτυακό της τόπο κατάλογο των ΚΑΤ που γίνονται δεκτά για σκοπούς διακανονισμού συναλλαγών στο T2S.

Άρθρο 16

Συμβατικές σχέσεις με τα ΚΑΤ

1. Οι συμβάσεις μεταξύ των κεντρικών τραπεζών του Ευρωσυστήματος και των ΚΑΤ, συμπεριλαμβανομένων των συμφωνιών επιπέδου υπηρεσιών, είναι πλήρως εναρμονισμένες.

2. Το συμβούλιο του T2S και οι κεντρικές τράπεζες του Ευρωσυστήματος διαπραγματεύονται από κοινού τροποποιήσεις στις συμβάσεις με τα ΚΑΤ.

3. Τις συμβάσεις με τα ΚΑΤ καθώς και τροποποιήσεις σ’ αυτές εγκρίνει το διοικητικό συμβούλιο και εν συνεχεία υπογράφει η κεντρική τράπεζα του Ευρωσυστήματος της χώρας όπου βρίσκεται η έδρα του ΚΑΤ ή —προκειμένου για τα ΚΑΤ που βρίσκονται εκτός της ζώνης του ευρώ— η ΕΚΤ, ενεργώντας στο όνομα και για λογαριασμό όλων των κεντρικών τραπεζών του Ευρωσυστήματος. Τη σύμβαση όσον αφορά την Ιρλανδία υπογράφει η κεντρική τράπεζα του Ευρωσυστήματος του κράτους μέλους που γνωστοποιεί το σύστημα διακανονισμού τίτλων σύμφωνα με το άρθρο 10 της οδηγίας 98/26/ΕΚ.

Άρθρο 17

Συμμόρφωση με τις ρυθμιστικές απαιτήσεις

1. Το συμβούλιο του T2S στόχο έχει την υποστήριξη της διαρκούς συμμόρφωσης των ΚΑΤ με τις οικείες νομικές και ρυθμιστικές απαιτήσεις, καθώς και με τις απαιτήσεις επίβλεψης.

2. Το συμβούλιο του T2S κρίνει εάν η ΕΚΤ θα πρέπει να εκδίδει συστάσεις προς ενίσχυση των απαραίτητων προσαρμογών της νομοθεσίας με σκοπό τη διασφάλιση ισότητας των δικαιωμάτων πρόσβασης των ΚΑΤ στις υπηρεσίες του T2S, διατυπώνει δε τις σχετικές προτάσεις προς το διοικητικό συμβούλιο.

ΤΜΗΜΑ V

ΝΟΜΙΣΜΑΤΑ ΠΛΗΝ ΤΟΥ ΕΥΡΩ

Άρθρο 18

Όροι αποδοχής νομισμάτων στο T2S

1. Η χρήση νομίσματος του ΕΟΧ, πλην του ευρώ, στο T2S γίνεται δεκτή εφόσον η ΕθνΚΤ εκτός ζώνης ευρώ, άλλη κεντρική τράπεζα ή άλλη αρχή που είναι υπεύθυνη για το εν λόγω νόμισμα συνάπτει συμφωνία συμμετοχής νομίσματος με το Ευρωσύστημα και το διοικητικό συμβούλιο έχει εγκρίνει την επιλεξιμότητα του εν λόγω νομίσματος.

2. Άλλο νόμισμα, πλην νομίσματος του ΕΟΧ, είναι επιλέξιμο για το T2S υπό την προϋπόθεση ότι το διοικητικό συμβούλιο έχει εγκρίνει την επιλεξιμότητά του, εφόσον:

3. ΕθνΚΤ εκτός ζώνης ευρώ και άλλες κεντρικές τράπεζες μπορούν να εκπροσωπούνται στο συμβούλιο του T2S, ρύθμιση που συνάδει με την αποστολή του εν λόγω συμβουλίου.

ΤΜΗΜΑ VI

ΑΝΑΠΤΥΞΗ ΤΟΥ ΠΡΟΓΡΑΜΜΑΤΟΣ T2S

Άρθρο 19

Σχέδιο συνοπτικής παρουσίασης του T2S

1. Με βάση τις προτάσεις που διατυπώνει το συμβούλιο του T2S το διοικητικό συμβούλιο αξιολογεί, επικυρώνει και αποδέχεται τροποποιήσεις στο σχέδιο συνοπτικής παρουσίασης του T2S.

2. Το συμβούλιο του T2S καταρτίζει επιχειρησιακό σχέδιο με βάση το σχέδιο συνοπτικής παρουσίασης του T2S. Το επιχειρησιακό σχέδιο και οι ενημερώσεις αυτού δημοσιεύονται και ανακοινώνονται στους ενδιαφερόμενους φορείς συμμετοχής του T2S.

3. Σε περίπτωση σοβαρού κινδύνου μη επίτευξης ορισμένου ενδιάμεσου στόχου στο σχέδιο συνοπτικής παρουσίασης του T2S, το συμβούλιο του T2S ενημερώνει αμέσως το διοικητικό συμβούλιο και προτείνει μέτρα για τον περιορισμό της καθυστέρησης στην υλοποίηση του T2S.

ΤΜΗΜΑ VII

ΤΕΛΙΚΕΣ ΔΙΑΤΑΞΕΙΣ

Άρθρο 20

Συμφωνία επιπέδου 2—επιπέδου 3

1. Με την επιφύλαξη των διατάξεων της παρούσας κατευθυντήριας γραμμής, οι συμπληρωματικές λεπτομέρειες όσον αφορά τα καθήκοντα και τις αρμοδιότητες των 4ΚΤ, του συμβουλίου του T2S και των κεντρικών τραπεζών του Ευρωσυστήματος ρυθμίζονται με συμφωνία επιπέδου 2—επιπέδου 3.

2. Η συμφωνία επιπέδου 2—επιπέδου 3 καθώς και τα σχέδια τροποποιήσεων αυτής υποβάλλονται για έγκριση στο διοικητικό συμβούλιο και υπογράφονται από το Ευρωσύστημα και τις 4ΚΤ.

Άρθρο 21

Επίλυση διαφορών

1. Σε περίπτωση διαφορών που τυχόν ανακύπτουν σε σχέση με ζήτημα ρυθμιζόμενο από την παρούσα κατευθυντήρια γραμμή και που δεν είναι δυνατό να διευθετηθούν με συμφωνία μεταξύ των εμπλεκομένων μερών, τα τελευταία μπορούν να θέτουν το ζήτημα υπόψη του διοικητικού συμβουλίου, το οποίο και αποφασίζει σχετικά.

2. Η συμφωνία επιπέδου 2—επιπέδου 3 προβλέπει ότι το συμβούλιο του T2S ή οι 4ΚΤ μπορούν να θέτουν υπ’ όψιν του διοικητικού συμβουλίου οποιαδήποτε διαφορά ανακύπτει από την εν λόγω συμφωνία.

Άρθρο 22

Κατάργηση

1. Η κατευθυντήρια γραμμή ΕΚΤ/2010/2 καταργείται.

2. Οι αναφορές στην καταργημένη κατευθυντήρια γραμμή θεωρούνται ως αναφορές στην παρούσα κατευθυντήρια γραμμή.

Άρθρο 23

Έναρξη ισχύος

Η παρούσα κατευθυντήρια γραμμή αρχίζει να ισχύει δύο ημέρες μετά την έκδοσή της.

Άρθρο 24

Αποδέκτες και μέτρα εφαρμογής

Η παρούσα κατευθυντήρια γραμμή απευθύνεται σε όλες τις κεντρικές τράπεζες του Ευρωσυστήματος.

▼M1

ΠΑΡΑΡΤΗΜΑ

ΕΘΝΙΚΕΣ ΟΜΑΔΕΣ ΧΡΗΣΤΩΝ

ΑΠΟΣΤΟΛΗ

1. Στόχοι

1.1. Οι εθνικές ομάδες χρηστών συγκεντρώνουν στους κόλπους τους παρόχους και χρήστες υπηρεσιών διακανονισμού τίτλων εντός των οικείων εθνικών αγορών προκειμένου να ενισχυθούν η ανάπτυξη, η εφαρμογή και η λειτουργία του TARGET2-Securities (T2S). Οι ίδιες δημιουργούν φόρα με σκοπό τη συμμετοχή των φορέων της εθνικής αγοράς στο έργο της συμβουλευτικής ομάδας υποδομών αγοράς για τίτλους και ασφάλειες (Advisory group on Market Infrastructures for Securities and Collateral, εφεξής «AMI SeCo») και δημιουργούν έναν επίσημο σύνδεσμο μεταξύ της AMI SeCo και των εθνικών αγορών. Λειτουργούν ως μηχανισμός παρακολούθησης και αξιολόγησης των τάσεων για το γραφείο προγράμματος του T2S και παρέχουν στην AMI SeCo πληροφορίες σε σχέση με κάθε ζήτημα που αυτή εξετάζει. Δύνανται επίσης να εισηγούνται στην AMI SeCo θέματα προς εξέταση.